turjo4nis/wikipedia-bn-dump-20250701 huggingface dataset:
রমজান কাদিরভ

রমজান আখমাদোভিচ কাদিরভ হলেন চেচেন বংশোদ্ভূত একজন রুশ রাজনীতিবিদ, যিনি বর্তমান চেচেন প্রজাতন্ত্রের প্রধান হিসেবে দায়িত্ব পালন করছেন। কাদিরভ হলেন প্রাক্তন চেচেন রাষ্ট্রপতি আখমাদ কাদিরভের ছেলে, যিনি ভ্লাদিমির পুতিনের প্রশাসনকে সহায়তা দেওয়ার মাধ্যমে দ্বিতীয় চেচেন যুদ্ধে রুশদের বিজয় অর্জনে বিশেষ ভূমিকা রাখেন। পরবর্তীতে ২০০৩ সালে তিনি চেচনিয়ার প্রেসিডেন্ট হন। ২০০৪ সালের মে'তে তাকে হত্যা করা হয় এবং আলু আলখানভকে চেচনিয়ার প্রেসিডেন্ট নির্বাচিত করা হয়। পরে ২০০৭ সালে রমজান কাদিরভ আলু আলখানভের স্থলাভিষিক্ত হন।

কাদিরভ স্বৈরাচার ও দমন-পীড়নের মাধ্যমে চেচেন প্রজাতন্ত্র শাসন করেন বলে অভিযোগ রয়েছে। বিশেষ করে চেচেন স্বাধীনতাকামীদের তিনি জঘন্যভাবে দমন করেছেন বলে অভিযোগ আনা হয়। দীর্ঘদিন যাবত তিনি নিজের সরকারের অধীনে মানবাধিকার লঙ্ঘনের বিস্তৃত পরিসরের জন্য বিভিন্ন আন্তর্জাতিক সংস্থার সমালোচনার মুখে পড়েছেন। তিনি প্রজাতন্ত্রে সমকামী বিরোধী অভিযানের নেতৃত্ব দিয়েছেন। কাদিরভ সর্বদা সাথে বন্দুক ও বিশিষ্ট সামরিক পোশাক পরিধান করে জনসম্মুখে বা মিডিয়ায় উপস্থিত হন। 

চেচেন রিপাবলিকের শাসক হিসেবে রমজান কাদিরব খুব কঠোর ও নিরুঙ্কুশ পদ্ধতি ব্যবহার করেন। কয়েক বছর ধরে, তার সরকারের অধীনে মানবাধিকার লঙ্ঘনের বিস্তৃত অভিযোগের জন্য আন্তর্জাতিক সংস্থাগুলোর সমালোচনার মুখে পড়েছেন তিনি। হিউম্যান রাইটস ওয়াচ এসব জোরপূর্বে নিখোঁজ হওয়া এবং নির্যাতনের ঘটনাকে এতোটা ব্যাপক বলে অভিহিত করেছে যে, সেগুলো মানবতা বিরোধী অপরাধের শামিল। ক্ষমতায় থাকাকালীন, তিনি নারীদের সামাজিক জীবনে বিধিনিষেধ আরোপের পক্ষে মত দিয়েছেন এবং চেচেনিয়ায় এলজিবিট সম্প্রদায়ের বিরুদ্ধে নির্মম অভিযান পরিচালনা করেছেন। কাদিরভকে প্রায়শই চেচেনিয়া ও রাশিয়ান ফেডারেশনের অন্যান্য অঞ্চল, এমনকী বিদেশেও, বিরোধী, মানবাধিকার কর্মী, তাদের আত্মীয়স্বজনদের অপহরণ, হত্যা এবং নির্যাতনে জড়িত থাকার অভিযোগে অভিযুক্ত করা হয়েছে। তিনি এসব অভিযোগ অস্বীকার করেন। জনসম্মুখে কাদিরভ একটি অতি-পুরুষার্থ ভাবমূর্তি গড়ে তুলেছেন, প্রায়শই তাকে বন্দুক ও সামরিক পোশাক সহ দেখা যায় অথবা তার বিপুল সম্পদ প্রদর্শন করেন। চেচেন রিপাবলিক শাসন করার সময় কদিরভ পরিবার নিজেরা আর্থিক সমৃদ্ধি পেয়েছেন। রাশিয়ান ফেডারেশন চেচেন সরকারকে প্রচুর অর্থ সরবরাহ করে থাকে, আর চেচেন সরকার ও কাদিরভ-এর মধ্যে পার্থক্য খুবই সূক্ষ্ম।

তথ্যসূত্র 

রাশিয়া
রুশ রাজনীতিবিদ
১৯৭৬-এ জন্ম
বিরুদ্ধ-মার্কিনবাদ
এলজিবিটিকিউ বিরোধী মনোভাব
ফুটবল ক্লাব আখমাত গ্রজনি
জীবিত ব্যক্তি
ম্যাগনিৎস্কি আইনের আওতায় নিষেধাজ্ঞাপ্রাপ্ত ব্যক্তি
কাদেরিয়া তরিকা
রুশ মুসলিম
সংযুক্ত রাশিয়ার রাজনীতিবিদ
রুশ জাতীয়তাবাদী
কুয়েতের প্রধানমন্ত্রীদের তালিকা

কুয়েতের প্রধানমন্ত্রী হলেন কুয়েতের সরকার প্রধান । পদাধিকারী অনির্বাচিত এবং কুয়েতের সংবিধানের ৫৬ অনুচ্ছেদ অনুসারে কুয়েতের আমির দ্বারা নিযুক্ত হন। কুয়েতের আমির এবং ন্যাশনাল অ্যাসেম্বলির স্পিকারের পর দেশের তৃতীয় সবচেয়ে শক্তিশালী কর্মকর্তা হিসেবে, প্রধানমন্ত্রী কুয়েত সরকারের নির্বাহী শাখার নেতৃত্ব দেন।

কুয়েতের স্বাধীনতার সময় কুয়েতের আমির আবদুল্লাহ আল-সালিম আল-সাবাহ, সংবিধান প্রণয়নের জন্য গণপরিষদ নির্বাচিত হওয়ার পর ১৭ জানুয়ারি ১৯৬২-এ নিজেকে কুয়েতের প্রথম প্রধানমন্ত্রী নিযুক্ত করেন।

২০০৪ সাল পর্যন্ত, কুয়েতের ক্রাউন প্রিন্স সাধারণত প্রধানমন্ত্রীর কার্যালয়ে নিযুক্ত হন।

প্রধানমন্ত্রীদের তালিকা (১৯৬২-বর্তমান) 

সূত্র:

আরও দেখুন 

 কুয়েত ন্যাশনাল গার্ড
 পররাষ্ট্র মন্ত্রণালয় (কুয়েত)
 প্রতিরক্ষা মন্ত্রণালয় (কুয়েত)
 স্বরাষ্ট্র মন্ত্রণালয় (কুয়েত)
 কুয়েতের রাজনীতি

টীকা

তথ্যসূত্র 

 
কুয়েতের রাজনৈতিক পদাধিকারীদের তালিকা
দেশ অনুযায়ী প্রধানমন্ত্রীদের তালিকা
বাংলাদেশ জ্বালানি ও বিদ্যুৎ গবেষণা কাউন্সিল

বাংলাদেশ জ্বালানি ও বিদ্যুৎ গবেষণা কাউন্সিল বাংলাদেশের একটি সংবিধিবদ্ধ সংস্থা। গবেষণা এবং উন্নয়নের মাধ্যমে জ্বালানি ও বিদ্যুৎ খাতে প্রযুক্তিগত উদ্ভাবন আনার পাশাপাশি জ্বালানি নিরাপত্তা নিশ্চিত করার লক্ষ্যে বাংলাদেশ জ্বালানি ও বিদ্যুৎ গবেষণা কাউন্সিল গঠিত হয়। বাংলাদেশ জ্বালানি ও বিদ্যুৎ গবেষণা কাউন্সিল আইন, ২০১৫ প্রণয়নের পর কাউন্সিল তার কার্যক্রম শুরু করে।

কাউন্সিলের দায়িত্ব ও কার্যাবলী
বাংলাদেশ জ্বালানি ও বিদ্যুৎ গবেষণা কাউন্সিলের দায়িত্ব ও কার্যাবলী নিম্নরূপ:

 জাতীয় প্রয়োজনের প্রতি লক্ষ্য রাখিয়া বিদ্যুৎ ও জ্বালানি বিষয়ক স্বল্প মধ্য ও দীর্ঘ মেয়াদী গবেষণা পরিকল্পনা প্রণয়ন ও পরিচালনা এবং উহার সমন্বয়, পরিবীক্ষণ ও মূল্যায়ন;
 বিদ্যুৎ ও জ্বালানি গবেষণা সম্পর্কিত বার্ষিক কর্ম পরিকল্পনা প্রণয়ন ও বাস্তবায়ন;
 বিদ্যুৎ ও জ্বালানির উন্নয়ন, সংরক্ষণ এবং উহার দক্ষ ব্যবহার সংক্রান্ত গবেষণা ও উন্নয়ন সংক্রান্ত কাজে উৎসাহ প্রদান;
 বিদ্যুৎ ও জ্বালানি সংশ্লিষ্ট সরকারি ও বেসরকারি গবেষণা প্রতিষ্ঠানকে প্রায়োগিক গবেষণা কার্যে উৎসাহ প্রদান এবং উক্ত গবেষণাকার্যের সমন্বয় সাধন;
 জাতীয় বা আন্তর্জাতিক খ্যাতিসম্পন্ন গবেষক ও বিজ্ঞানীদের বিদ্যুৎ ও জ্বালানি সংক্রান্ত গবেষণা কাজে সম্পৃক্তকরণ;
 বিদ্যুৎ ও জ্বালানি খাতে বিদ্যমান প্রযুক্তির উন্নয়ন, উৎকর্ষতা সাধন ও নূতন প্রযুক্তি উদ্ভাবন;
 বিদ্যুৎ ও জ্বালানি খাতে উদ্ভাবিত প্রযুক্তির মাধ্যমে জ্বালানী সাশ্রয়ী পণ্যসমূহের উৎপাদন ব্যয় হ্রাসপূর্বক জনগণের ক্রয়সীমার মধ্যে আনয়ন বা গ্রহণযোগ্যতা বৃদ্ধির জন্য সরকারের নিকট সুপারিশ প্রদান;
 বিদ্যুৎ ও জ্বালানি বিষয়ক গবেষণালব্ধ ফলাফল ও উহার প্রয়োগ সম্পর্কে জনগণকে অবহিত করিবার উদ্দেশ্যে সেমিনার, সিম্পোজিয়াম বা কর্মশালার আয়োজন এবং এতদ্সংশ্লিষ্ট প্রকাশনার ব্যবস্থা গ্রহণ;
 বিদ্যুৎ ও জ্বালানি সংশ্লিষ্ট পরীক্ষাগার ও গবেষণাগার স্থাপনসহ ইহাতে নিয়োজিত গবেষকগণের সক্ষমতা বৃদ্ধির লক্ষ্যে প্রয়োজনীয় প্রশিক্ষণ ও উচ্চ শিক্ষার কার্যক্রম গ্রহণ;
 বিদ্যুৎ ও জ্বালানি খাতের প্রায়োগিক গবেষণার জন্য প্রয়োজনীয় অর্থের সংস্থান এবং গবেষণালব্ধ ফলাফলের যথাযথ প্রয়োগ নিশ্চিতকরণ;
 বিদ্যুৎ ও জ্বালানি খাতের উন্নয়নের ক্ষেত্রে বিদ্যমান সমস্যাসমূহ চিহ্নিতকরণ এবং উক্ত সমস্যা নিরসনে করণীয় সম্পর্কে সরকারকে পরামর্শ প্রদান;
 কাউন্সিলের বাজেট প্রস্তাব অনুমোদনসহ বিদ্যুৎ ও জ্বালানি সম্পর্কিত গবেষণা পরিকল্পনা প্রস্তাব পর্যালোচনা ও গবেষণা কার্যক্রম পরিচালনা;
 গবেষকদের নিকট হইতে প্রাপ্ত গবেষণা প্রস্তাবসহ উহার বাস্তবায়নের জন্য প্রস্তাবিত বাজেট পরীক্ষা, মূল্যায়ন এবং অনুমোদন;
 বিদ্যুৎ ও জ্বালানি বিষয়ক আঞ্চলিক ও আন্তর্জাতিক পর্যায়ের গবেষণা প্রতিষ্ঠানের সহিত নিবিড় যোগাযোগ রক্ষা করা;
 বিদ্যুৎ ও জ্বালানি বিষয়ক সরকারি, আধা-সরকারি এবং স্বায়ত্তশাসিত গবেষণা প্রতিষ্ঠানের চলমান কার্যক্রমসহ নূতন গবেষণা কার্যক্রমের সহিত সমন্বয় সাধনে সরকারকে সহযোগিতা প্রদান;
 সরকারের পূর্বানুমোদনক্রমে, যে কোন ব্যক্তি বা সংস্থার সহিত চুক্তি সম্পাদন; এবং
 এই আইনের উদ্দেশ্য পূরণকল্পে বিধি, প্রবিধান দ্বারা বা সরকার কর্তৃক, সময় সময়, নির্ধারিত অন্যান্য দায়িত্ব পালন।

তথ্যসূত্র

বহিঃসংযোগ
 বাংলাদেশ জ্বালানি ও বিদ্যুৎ গবেষণা কাউন্সিল আইন, ২০১৫

বাংলাদেশের সরকারি সংস্থা
সেন্ট জোসেফ্‌স উচ্চ বিদ্যালয়

সেন্ট জোসেফ্‌স উচ্চ বিদ্যালয় বাংলাদেশের খুলনা  নগরীর আহসান আহমেদ সড়কে অবস্থিত একটি স্বনামধন্য শিক্ষাপ্রতিষ্ঠান।

ইতিহাস 
১৯৩৬ সালে রেভাঃ ফাঃ ই, পলেটো এস, সি, ডি, ডি কৃষ্ণনগরের বিশপের পরামর্শক্রমে খুলনা শহরের প্রাণকেন্দ্র আহসান আহমেদ রোডে একটি বাংলা মিডিয়াম বিদ্যালয় স্থাপনের সিদ্ধান্ত নেন। রেভাঃ ফাঃ ই, পলেটো এস, সি, ডি, ডি নিজেই ১৯৩৯ সালের ১৮ ডিসেম্বর প্রধান শিক্ষকের দায়িত্ব নিয়ে ৭ জন শিক্ষক ও ৪০ জন ছাত্র নিয়ে ১৯৪০ সালের ৬ জানুয়ারি যাত্রা শুরু করেন। সাধু জোসেফের নামে নামকরণ করেন 'সেন্ট জোসেফস স্কুল'। প্রথন বছরে প্রথম শ্রেণি হতে ষষ্ঠ শ্রেণি পর্যন্ত চালু হয় ১৯৪১ সালে ৭ম শ্রেণি চালু হয়। ১৯৪২ সালে অষ্টম শ্রেণি চালু হয়। ১৯৪৪ সালে দশম শ্রেণি চালু হয়। ১৯৪৩ সালে অত্র বিদ্যালয় কলিকাতা বিশ্ববিদ্যালয় কর্তৃক স্বীকৃতি লাভ করে। ১৯৪৫ সালে প্রথম প্রবেশিকা পরীক্ষায় ৮ জন ছাত্রের মধ্যে ৪ জন কৃতকার্য হন। ১৯৪৬ সালে ১৭ জন পরীক্ষায় অংশ নেয় এবং ১৫ জন ছাত্র কৃতিত্বের সাথে কৃতকার্য হয়।

অবস্থান 
সেন্ট জোসেফস্ উচ্চ বিদ্যালয় খুলনা নগরীর আহসান আহমেদ রোডে অবস্হিত। পূর্বদিকে বাবু খান রোড ও উত্তরে সেন্ট জোসেফস ক্যাথলিক চার্চ অবস্হিত।

বিদ্যালয়ের কার্যক্রম 
বিদ্যালয়ে বর্তমানে ৩৭ জন শিক্ষক-শিক্ষিকা। বর্তমানে এ বিদ্যালয়ে এক শিফটে ছাত্রদের শিক্ষা দেওয়া হয় এবং মোট পাঠরত ছাত্রসংখ্যা ১৮৫০ জন। খুলনা ধর্মপ্রদেশের বিশপ উক্ত বিদ্যালয়ের সভাপতি। এই বিদ্যালয়ে শিক্ষার্থীদের জন্য রয়েছে বিভিন্ন সাংস্কৃতিক কার্যক্রম, প্রযুক্তি ও বিজ্ঞান চর্চা, স্কাউট কার্যক্রম। বিদ্যালয়ের একটি একাডেমিক ভবন, একটি অডিটোরিয়াম ও একটি শহীদ মিনার রয়েছে।

কৃতি ছাত্র 

 এস এম শফিউদ্দিন আহমেদ, ১৭ তম সেনাপ্রধান, বাংলাদেশ সেনাবাহিনী
 কাজী হাবিবুল আউয়াল, সাবেক প্রধান নির্বাচন কমিশনার, বাংলাদেশ নির্বাচন কমিশন
 শেখ ফজলুল করিম সেলিম, সাবেক স্বাস্থ্য ও পরিবার কল্যাণ মন্ত্রী
 আলমগীর সাত্তার, বীর প্রতীক খেতাবপ্রাপ্ত বীর মুক্তিযোদ্ধা 
 প্রিন্স মাহমুদ, সুরকার ও গীতিকার 
 তানভীর মোকাম্মেল, খ্যাতনামা চলচ্চিত্র পরিচালক 
 শেখ সালাহউদ্দিন জুয়েল, সাবেক সংসদ সদস্য, খুলনা-২
 এম নুরুল ইসলাম, বরেণ্য ভাষাসৈনিক ও সাবেক সংসদ সদস্য, খুলনা-৪
 মোস্তফা রশিদী সুজা, সাবেক হুইপ ও সংসদ সদস্য, খুলনা-৪
 মিজানুর রহমান, সাবেক সংসদ সদস্য, খুলনা-২
 পঞ্চানন বিশ্বাস, সাবেক হুইপ ও সংসদ সদস্য, খুলনা-১
 আক্তারুজ্জামান বাবু, সাবেক সংসদ সদস্য, খুলনা-৬
 হুমায়ুন কবীর, সচিব, রেলপথ মন্ত্রণালয়
 সাইদ হাসান টিপু, প্রতিষ্ঠাতা, অবসকিওর (বাংলা ব্যান্ড)
এম হামিদ, সাবেক মহাপরিচালক, বাংলাদেশ টেলিভিশন (বিটিভি) 
স ম বাবর আলী, মহান মুক্তিযুদ্ধের অন্যতম সংগঠক
এ কে এ ফিরোজ নুন, বিশিষ্ট সাংবাদিক, রাজনীতিবিদ ও লেখক
মোহাম্মদ ইয়াহইয়া আখতার, উপাচার্য, চট্টগ্রাম বিশ্ববিদ্যালয়
জহির উদ্দিন স্বপন, সাবেক সংসদ সদস্য, বরিশাল-১

তথ্যসূত্র

খুলনার বিদ্যালয়
১৯৪০-এ প্রতিষ্ঠিত শিক্ষাপ্রতিষ্ঠান
খ্রিস্টান শিক্ষাপ্রতিষ্ঠান
জাকিয়া সুলতানা

জাকিয়া সুলতানা (জন্ম: ১৯৬৮) বাংলাদেশ সিভিল সার্ভিসের একজন কর্মকর্তা। তিনি সচিব হিসেবে বাংলাদেশ জ্বালানি ও বিদ্যুৎ গবেষণা কাউন্সিলের চেয়ারম্যান পদে দায়িত্ব পালন করেছেন। সর্বশেষ তিনি শিল্প মন্ত্রণালয়ের সিনিয়র সচিব হিসেবে দায়িত্ব পালন করেছেন।

প্রাথমিক জীবন 
জাকিয়া ১৯৬৮ সালে নাটোর জেলার সিংড়া উপজেলায় জন্মগ্রহণ করেন। তার বাবা খন্দকার আফজাল আলি ও মা আনোয়ারা বেগম। তিনি ঢাকা বিশ্ববিদ্যালয়ের তৎকালীন ইনস্টিটিউট অব পোস্ট গ্রাজুয়েট মেডিকেল রিসার্চ (আইপিজিএমআর) থেকে শরীরবিদ্যায় ১৯৮৯ সালে বিএসসি এবং ১৯৯১ সালে এমএসসি ডিগ্রি লাভ করেন। তিনি অস্ট্রেলিয়ার ভিক্টোরিয়া বিশ্ববিদ্যালয় থেকে ২০০৭ সালে পরিবেশ ব্যবস্থাপনায় এমএস ডিগ্রি অর্জন করেন। এছাড়া দেশ ও বিদেশে তিনি বিভিন্ন প্রশিক্ষণ লাভ করেছেন।

কর্মজীবন 
জাকিয়া সুলতানা বাংলাদেশ সিভিল সার্ভিসের ১০ম ব্যাচের প্রশাসন ক্যাডারের একজন কর্মকর্তা হিসেবে ১৯৯১ সালে সরকারি চাকরিতে যোগ দেন। তিনি মাঠ প্রশাসনে বিভিন্ন পদে কর্মরত ছিলেন। এছাড়াও তিনি নারী ও শিশু বিষয়ক মন্ত্রণালয়, স্থানীয় সরকার মন্ত্রণালয়, পল্লী উন্নয়ন ও সমবায় মন্ত্রণালয়, পরিবেশ ও বন মন্ত্রণালয়, অর্থ মন্ত্রণালয় এবং স্বাস্থ্য ও পরিবার কল্যাণ মন্ত্রণালয়ে বিভিন্ন দায়িত্ব পালন করেছেন।

জাকিয়া বাংলাদেশ শিল্প কারিগরি সহায়তা কেন্দ্র, বারডেম, পল্লী সঞ্চয় ব্যাংক এবং সাধারণ বীমা কর্পোরেশন প্রভৃতি প্রতিষ্ঠানের পরিচালনা পর্ষদের সদস্য ছিলেন। তিনি সচিব হিসেবে বাংলাদেশ জ্বালানি ও বিদ্যুৎ গবেষণা কাউন্সিলের চেয়ারম্যান পদে দায়িত্ব পালন করেছেন। 

২ ডিসেম্বর ২০২২ তারিখে তাকে শিল্প মন্ত্রণালয়ের সিনিয়র সচিবের দায়িত্ব দেওয়া হয়। 

২০ ফেব্রুয়ারি ২০২৫ তারিখে তাকে বাধ্যতামূলক অবসরে পাঠানো হয়।

তথ্যসূত্র 

১৯৬৮-এ জন্ম
বাংলাদেশের সচিব
নাটোর জেলার ব্যক্তি
ঢাকা বিশ্ববিদ্যালয়ের প্রাক্তন শিক্ষার্থী
বাংলাদেশের নারী সচিব
কুয়েতের যুবরাজ

কুয়েত রাজ্যের যুবরাজ হলেন কুয়েতের আমিরের স্পষ্ট উত্তরাধিকারী। কুয়েতের সংবিধানের অনুচ্ছেদ-৪ এর অধীনে, এই পদটি শুধুমাত্র শেখ মুবারক আল-সাবাহ- এর বংশধরদের দ্বারা অধিষ্ঠিত হতে পারে, এবং আমিরের সিংহাসন আরোহণের এক বছরের মধ্যে মনোনীত করা আবশ্যক। এই পদবীটি আমিরের মনোনয়নের সংমিশ্রণ দ্বারা কার্যকর করা হয়, এবং জাতীয় পরিষদ কর্তৃক এটির অনুমোদন, একটি বিশেষ বৈঠকে এর সদস্যদের সংখ্যাগরিষ্ঠ ভোট দ্বারা চিহ্নিত করা হয়। যদি এটি না ঘটে, তাহলে সংবিধানে আমিরকে শেখ মুবারক আল-সাবাহ-এর তিনজন বংশধরকে মনোনীত করতে হবে, যাদের মধ্যে জাতীয় পরিষদ একজনকে যুবরাজ বা উত্তরাধিকারী হিসাবে আনুগত্যের অঙ্গীকার করবে। নিয়োগের জন্য, মনোনীত ব্যক্তিকে অবশ্যই সংখ্যাগরিষ্ঠ বয়স পূর্ণ হতে হবে, সুস্থ মনের অধিকারী হতে হবে এবং মুসলিম পিতামাতার বৈধ সন্তান হতে হবে।

তিনটি ধারাবাহিক রীতি রয়েছে যা যুবরাজের পছন্দকে প্রভাবিত করে। প্রথমত, শেখ মুবারক আল-সাবাহার দুই পুত্রের বংশধরদের মধ্যে বাছাই করা হয়: জাবের দ্বিতীয় আল-সাবাহ এবং সেলিম আল-মুবারক আল-সাবাহ । দ্বিতীয়ত, রাজপরিবারের অন্যান্য প্রবীণ সদস্যদের মধ্য থেকে যুবরাজকে পারিবারিক পরিষদ দ্বারা নির্বাচিত করা হয়। তৃতীয়ত, উত্তরাধিকারের বিষয়টি পারিবারিক বিষয় এবং গোপন রাখা হয়। যেমন, এটি জনসাধারণের বিতর্কের জন্য উন্মুক্ত নয়।

কুয়েতের আমিরের স্পষ্ট উত্তরাধিকারী (১৯২১-বর্তমান)

কুয়েতের উপ-শাসক (১৯২১-১৯৬১)

কুয়েতের যুবরাজ (১৯৬২-বর্তমান)

আরো দেখুন 

কুয়েতের রাজনীতি

টীকা

তথ্যসূত্র

বহিঃসংযোগ 
Amiri Diwan of Kuwait website

 
সিংহাসনের উত্তরাধিকারী
কুয়েতের রাজনৈতিক পদাধিকারীদের তালিকা
বিএএফ শাহীন কলেজ বগুড়া

বিএএফ শাহীন কলেজ বগুড়া বাংলাদেশ বিমান বাহিনী কর্তৃক পরিচালিত একটি কলেজ।
'শিক্ষা, সংযম, শৃঙ্খলা' এই মূলমন্ত্রকে ধারণ করে, শাহীন শিক্ষা পরিবারের সর্বকনিষ্ঠ সদস্য বিএএফ শাহীন কলেজ বগুড়া ২০২০ সালের ১লা জানুয়ারি যাত্রা শুরু করে।

অবস্থান 
কলেজটি বগুড়া-রংপুর মহাসড়কের বারোপুর ক্রসরোড (২য় বাইপাস), বগুড়া সদর, বগুড়া থেকে ১.৫ কিলোমিটার উত্তর-পশ্চিমে বাংলাদেশ বিমান বাহিনীর একটি ইউনিটের সংলগ্ন।

অবকাঠামো
একটি পাঁচ তলা বিশিষ্ট ভবন রয়েছে।

শিক্ষার্থী 
প্রায়ঃ১৭০০ জন

আরও দেখুন 
 বাংলাদেশের বিদ্যালয়ের তালিকা
 বাংলাদেশের সামরিক বাহিনীর শিক্ষা প্রতিষ্ঠানের তালিকা
 বাংলাদেশের শিক্ষা ব্যবস্থা

তথ্যসূত্র 

বগুড়া জেলার বিদ্যালয়
বগুড়া জেলার শিক্ষাপ্রতিষ্ঠান
বাংলাদেশ বিমান বাহিনীর শিক্ষাপ্রতিষ্ঠান
২০২০-এ বাংলাদেশে প্রতিষ্ঠিত
২০২০-এ প্রতিষ্ঠিত শিক্ষাপ্রতিষ্ঠান
হারারগঞ্জী অ্যালোকেশী

হারারগঞ্জী অ্যালোকেশী বা Alocasia hararganjensis হল আরাসি (Araceae) পরিবারের একটি সপুষ্পক উদ্ভিদ প্রজাতি। এটি Alocasia fallax এর সাথে ঘনিষ্ঠভাবে সম্পর্কযুক্ত কিন্তু পাতার আকৃতির দ্বারা সহজেই  আলাদা করা যায়।

নামকরণ ও শ্রেণিবিন্যাস 
বাংলাদেশী উদ্ভিদবিদ হোসনে আরা ও মুহাম্মদ আবুল হাসান বাংলাদেশের মৌলভীবাজার জেলার গাজীপুর বিটের হারারগঞ্জ সংরক্ষিত বন থেকে এটি আবিষ্কার করেন এবং হারারগঞ্জের নাম অনুসারে এটিকে Alocasia hararganjensis নামকরণ করেন।

তথ্যসূত্র 

অ্যালোকেশী
বাংলাদেশের উদ্ভিদ
বাংলা-পর্তুগিজ ক্রেওল

বাংলা পর্তুগিজ ক্রেওল () ছিল একটি ইন্দো-পর্তুগিজ ক্রেওল ভাষা। মধ্যযুগীয় বাংলার বিভিন্ন শহর তথা কলকাতা, বালেশ্বর, পিপলি, চন্দননগর, চট্টগ্রাম, মেদিনীপুর, হুগলি এবং ঢাকায় এটি কথিত ছিল।  পর্তুগিজ এবং বাংলা ভাষার যোগাযোগ থেকে ভাষাটি গঠিত হয়েছিল।  বর্তমানে, এই ক্রেওল সম্পূর্ণরূপে বিলুপ্ত।

আরও দেখুন 

 পর্তুগিজ-ভিত্তিক ক্রেওল ভাষা
 ইন্দো-পর্তুগিজ ক্রেওল

তথ্যসূত্র 

বাংলাদেশের ভাষা
ভারতের ভাষা
ইন্দো-পর্তুগিজ ক্রেওল

ইন্দো-পর্তুগিজ ক্রিওল হল বেশ কিছু পর্তুগিজ ক্রিওল যা ভারত ও শ্রীলঙ্কায় পূর্বতন পর্তুগিজ ভারতীয় বসতিতে কথিত। এর মধ্যে আছে কোচিন, ফোর্ট বাসেইন, গোয়া, দমন ও দিউ, পর্তুগিজ সিলন প্রভৃতি। এই ক্রেওলগুলি এখন বেশিরভাগই বিলুপ্ত বা বিপন্ন। ক্রেওলগুলোর ব্যাকরণ বা অভিধানে যথেষ্ট ইউরোপীয় পর্তুগিজ শব্দ রয়েছে:

 সিলন পর্তুগিজ ক্রেওল (শ্রীলঙ্কা)
 দমন ও দিউ পর্তুগিজ ক্রেওল
 ক্রিস্টি ভাষা ( চাউল পর্তুগিজ ক্রেওল)
 নরতেইরো ক্রেওল (বাসেইন)
 বোম্বে পর্তুগিজ ক্রেওল
 গোয়া পর্তুগিজ ক্রেওল
 কোচিন পর্তুগিজ ক্রেওল
 কণ্ণুর পর্তুগিজ ক্রেওল
 বাংলা পর্তুগিজ ক্রেওল

ইন্দো-পর্তুগিজ অভিব্যক্তিটি কেবল ক্রেওলদেরই নয়, লুসো-ইন্ডিয়ান এবং পর্তুগিজ বার্গারদের ক্রিওল জনগোষ্ঠীকেও বোঝাতে পারে, যারা তাদের ভারতীয় উপমহাদেশে কথা বলতো।

তথ্যসূত্র 

ভারতের ভাষা
সদস্যতা-শুধুমাত্র বিষয়বস্তুতে সংযোগ ধারণকারী পাতা
কামাক্ষী

কামাক্ষী বা ললিতাম্বা  হলেন সনাতন ধর্মের এক দেবী। 
কামাক্ষী শক্তিপীঠ ভারতের তামিলনাড়ুর কাঞ্চীপুরম এ অবস্থিত। এটি অষ্টাদশ মহাশক্তিপীঠ এর অন্তর্ভুক্ত। দেবীর নিতম্ব ভাগ পতিত হয়েছিল। ভৈরব হলেন একাম্রনাথ ।
কামাক্ষী শব্দের অর্থ কামনা রূপ অক্ষী যাঁর(স্ত্রী)

মুর্তিতত্ত্ব 
কামাক্ষী আম্মান বা ত্রিপুরাসুন্দরী শ্রীকুলের দেবী। কামাক্ষী ধনুক, পঞ্চবাণ, পাশ ও অঙ্কুশধারিনী। পাশ মায়ার প্রতীক, অঙ্কুশ মোক্ষের, পঞ্চবাণ পঞ্চ ইন্দ্রিয়ের প্রতীক এবং ইক্ষুধনু মনের প্রতীক।

পৌরাণিক কাহিনী 
দেবীর ‘কামাক্ষী’ নামের তত্ত্ব আছে। ‘কা’ অর্থাৎ দেবী সরস্বতী, ‘মা’ অর্থাৎ দেবী লক্ষ্মী এবং ‘অক্ষি’ অর্থাৎ চোখ। এখান থেকেই বলা হয় যে, যে দেবীর দুই চোখে লক্ষ্মী ও সরস্বতী অবস্থিত; তিনিই দেবী কামাক্ষী। তাঁকে দর্শন করলে লক্ষ্মী ও সরস্বতীর মতো দুই মহাদেবীকে দর্শনের পুণ্যও লাভ হয়। 
পুরাণ অনুসারে তিনি ভণ্ডাসুর কে বধ করতে আবির্ভূত হন।  
এবিষয়ক ত্রিপুরাসুন্দরী নিবন্ধ দেখুন ।
বলা হয় রামচন্দ্র এর বংশের কুলদেবী হলেন কামাক্ষী । তাই তাদের বংশের নাম ইক্ষুবাক।

ইতিহাস 
কাঞ্চীপুরমের কেন্দ্রে রয়েছে দেবী কামাক্ষীর সুপ্রাচীন ও সুবিশাল মন্দির। এই মন্দিরকে কেন্দ্র করেই এই কাঞ্চীপুরম শহর গড়ে উঠেছে। গড়ে উঠেছে নানান দেবদেবীর অসংখ্য মন্দিরও। তাই এই শহরকে মন্দিরের শহর এবং দক্ষিণের বারাণসী বলা হয়। দেবীর মন্দিরটি ঠিক কবে নির্মিত হয়েছে, তার সঠিক সময় নির্ণীত হয়নি। ঐতিহাসিকেরা বলেন যে, খ্রিস্টপূর্ব পঞ্চম শতাব্দী থেকে খ্রিস্টীয় অষ্টম শতাব্দীর কোন এক সময় এই মন্দির নির্মিত হয়। পল্লব রাজাদের রাজত্বকালে এই মন্দির বর্তমান ছিল। কাঞ্চীপুরম তাঁদের রাজধানী ছিল।

তথ্যসূত্র 

https://www.jiyobangla.com/bn/news/maa-kamakshi-mandir-at-kanchipuram?q&utm_source=search&utm_medium=related

পার্বতীর রূপ
শক্তিপীঠ
চিরানকুচি

চিরানকুচি(বৈজ্ঞানিক নাম: Parantica melaneus (Cramer)) যার শরীর ও ডানা লালচে বাদামি রঙের এবং এরা মাঝারি-বড় আকারের প্রজাপতি। এরা ‘নিমফ্যালিডি’ পরিবারের সদস্য এবং 'ডানায়িনি' উপগোত্রের অন্তর্ভুক্ত।

আকার 
চিরানকুচি এর প্রসারিত অবস্থায় ডানার আকার ৮৫-৯৫ মিলিমিটার দৈর্ঘ্যের হয়।

উপপ্রজাতি 
ভারতে প্রাপ্ত চিরানকুচি এর উপপ্রজাতি হল-

 Parantica melaneus plataniston (Fruhstorfer, 1910) – Himalayan Chocolate Tiger

বিস্তার 
এই প্রজাতি ভারত এর সিকিম থেকে অরুণাচল প্রদেশ, নিকোবর দ্বীপপুঞ্জ, নেপাল, ভুটান এবং মায়ানমার এর বিভিন্ন অঞ্চলে দেখা যায়।

বর্ণনা 

প্রজাপতির দেহাংশের পরিচয় বিশদ জানার জন্য প্রজাপতির দেহ এবং ডানার অংশের নির্দেশিকা দেখুন:-

স্ত্রী-পুরুষ উভয় প্রকারেরই ডানার মূল রঙ কালচে বাদামী অথবা ঘন বাদামী। পিছনের ডানার উপরিতলের প্রান্ত অথবা টার্মিনাল অংশ চকলেট রঙা বাদামি বর্ণের। উভয় ডানার দাগ-ছোপগুলি অতি স্বচ্ছ নীলচে সাদা, ছিটমউল এর অনুরূপ, তবে আকারে ক্ষুদ্রতর এবং সামনের দানার সেল এর পরবর্তী ২ ও ৩ নং শিরামধ্যে অবস্থিত ছোপগুলি অপেক্ষাকৃত ছোট এবং একে অন্যের থেকে অধিকতর বিচ্ছিন্ন। পিছনের ডানার সেল দাগযুক্ত অথবা বিভক্ত নয়। উভয় ডানার নিম্নতল অপেক্ষাকৃত ফ্যাকাশে অথবা বিবর্ণ। এদের উদর হলদেটে বাদামী এবং পুরুষ প্রকারে পিছনের ডানার উপরিপৃষ্ঠে গন্ধ আঁশ এর ছপ বিদ্যমান।

চিত্রশালা

তথ্যসূত্র  

ভারতের প্রজাপতি
এশিয়ার প্রজাপতি
১৭৭৫-এ বর্ণিত প্রজাপতি
পিটার ক্রেমার কর্তৃক নামকরণকৃত ট্যাক্সা
হরসিদ্ধি

পার্বতীর রূপ
শক্তিপীঠ
হরসিদ্ধি শক্তিপীঠ। পীঠ নির্ণয় তন্ত্র অনুসারে এটি অবন্তী শক্তিপীঠ(পঞ্চম শক্তিপীঠ,এটি উজানি শক্তিপীঠ নয়)। আদি শঙ্করাচার্য রচিত অষ্টাদশ মহাশক্তিপীঠ স্তোত্র এর অন্তর্ভুক্ত। এটি ভারতের মধ্যপ্রদেশ এর উজ্জয়িনী বা অবন্তী নগরে অবস্থিত। পীঠনির্ণয়তন্ত্র মতে ঊর্ধ্বেীষ্ঠো ভৈরব পর্বতে অবন্ত্যাঞ্চ মহাদেবী লম্বকর্ণস্ত ভৈরবঃ।। অর্থাৎ

দেবীর ভৈরব লম্বকর্ণ বা মহাকালেশ্বর জ্যোতির্লিঙ্গ। এখানে দেবী সতীর ওষ্ঠ পতিত হয়েছিল। পুণ্যসলিলা শিপ্রা নদীর তীরে এখানকার ভৈরব পাহাড়ে  মহাদেব এখানে ‘মহাকাল’ নামে পূজিত হন। তাঁর মন্দিরের সন্নিকটেই রয়েছে রুদ্রসাগর সায়র। সেই সায়রের তীরে রয়েছে দেবী মহাকালীর পীঠমন্দির। অষ্টাদশ মহাশক্তিপীঠ স্তোত্র তে তাঁকে মহাকালী বলে বর্ণনা করা হয়েছে ।--- উজ্জয়িন্যাং মহাকালী পীঠিকায়াং পুরুহূতিকা ।

মুর্তিতত্ত্ব 
ধ্যানমন্ত্র অনুযায়ী দেবী চতুর্ভুজা রক্তবর্ণা । চার হাতে যথাক্রমে তরবারি, কমণ্ডলূ, সুরাপাত্র ও ডমরু ধারণ করেছেন। মন্দিরে দেবী শিলাময়ী। তাঁর কোন বিগ্রহ নেই । শিলাতেই নেত্রত্রয় অঙ্কিত।

পৌরাণিক কাহিনী
অত্যাচারী ত্রিপুরাসুর কে বধ করার জন্য মহাদেব দেবীর তপস্যা করে তাঁকে এখানে জাগ্রত করেন । দেবী সন্তুষ্ট হয়ে তাঁকে পাশুপত অস্ত্র প্রদান করেন । তাই দিয়ে ত্রিপুরাসুর বধ করা হয়েছিল।

তথ্যসূত্র 

১) https://www.jiyobangla.com/bn/news/satipeeth-harisidhi?q&utm_source=search&utm_medium=listing
হিন্দু দেবী
দেবী মা
আয়ারল্যান্ডে বৌদ্ধধর্ম

আয়ারল্যান্ডে বৌদ্ধধর্মের একটি দীর্ঘ ইতিহাস রয়েছে, যা ব্রিটিশ ঔপনিবেশিক, বিতর্কিত সীমানা, বিভিন্ন শাসক এবং প্রবাসী জনগণ এবং ধর্মের যুদ্ধ দ্বারা বেশ কয়েকবার আকৃতি পেয়েছে। আইরিশরা বিভিন্ন উপায়ে এশিয়ান বৌদ্ধধর্মের সংস্পর্শে এসেছিল, যা উত্তেজনাপূর্ণ ভ্রমণকাহিনী, রহস্যময় গল্প, অর্ধ-সত্য এবং সত্য তৈরি করেছিল, যা ঐতিহ্যগতভাবে খ্রিস্টান জনসংখ্যার জন্য একটি ধর্মীয় বিকল্প প্রদান করে। আয়ারল্যান্ডে বৌদ্ধধর্মের ইতিহাস চৌদ্দ শতক, ৬ষ্ঠ-৭ম শতাব্দীতে ফিরে যায়। শতাব্দী প্রথম ব্যক্তিগত যোগাযোগ হয়েছিল ১৪ শতকে, যার ইতিহাস পাঁচশত বছরের পুরনো গল্পে সংরক্ষিত আছে। প্রথম আইরিশ বৌদ্ধরা ১৯ শতকে ডাবলিন এবং গ্রামাঞ্চলের পাশাপাশি বার্মা এবং জাপানে রাজনৈতিক ও সাংস্কৃতিক সংকটের সময়ে আবির্ভূত হয়েছিল। ১৮৭১ সালের আদমশুমারির তথ্যে প্রথমবারের মতো বৌদ্ধরা জনসংখ্যায় উপস্থিত হয়েছিল। পরবর্তী শতাব্দীতে, অন্যান্য গুপ্ত আন্দোলনের সাথে লড়াই থেকে বৌদ্ধ ধর্ম প্রধান ধর্মের একটি বিকল্প রূপ হয়ে ওঠে। ১৯৬০ এর দশক থেকে বৌদ্ধধর্ম আয়ারল্যান্ডের তৃতীয় বৃহত্তম বিশ্ব ধর্ম।

তথ্যসূত্র

বহিঃসংযোগ 

 
 

দেশ অনুযায়ী বৌদ্ধধর্ম
ইউরোপে বৌদ্ধধর্ম
বৌদ্ধধর্ম
আয়ারল্যান্ডে ধর্ম
আয়ারল্যান্ড
একিপা (স্লোভেনিয়া)

এপিকাএসএন স্লোভেনিয়ার লুব্লজানা থেকে প্রকাশিত একটি দৈনিক ক্রীড়া সংবাদপত্র।

ইতিহাস এবং প্রোফাইল 
এপিকা  প্রকাশিত হয় ২০০০ সালে। এটি একটি ক্রীড়া পত্রিকা এবং সালোমন গ্রুপ দ্বারা প্রকাশিত হয়। 

২০০৩ সালে একিপার প্রচলন ছিল ২৫,০০০ কপি।  কাগজটির ২০০৭ সালে প্রচলন ছিল ১৪,৯০০ কপি।  ২০১৩ সালে এর প্রচলন ছিল ৩০,০০০ কপি।

তথ্যসূত্র 

২০০০-এ প্রতিষ্ঠিত সংবাদপত্র
ক্রীড়া সংবাদপত্র
স্লোভেনিয়ার সংবাদপত্র
উদ্ধৃতি শৈলীতে স্লোভেনীয় ভাষার উৎস (sl)
স্লোভেনীয় ভাষার সংবাদপত্র
স্লোভেনিয়ার ক্রীড়া গণমাধ্যম
২০০০-এ স্লোভেনিয়ায় প্রতিষ্ঠিত
ওয়াকার জিমারম্যান

ওয়াকার ডোয়াইন জিমারম্যান (, ; জন্ম: ১৯ মে ১৯৯৩; ওয়াকার জিমারম্যান নামে সুপরিচিত) হলেন একজন মার্কিন পেশাদার ফুটবল খেলোয়াড়। তিনি বর্তমানে মার্কিন ক্লাব ন্যাশভিল এবং মার্কিন যুক্তরাষ্ট্র জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলেন।

২০১০ সালে, জিমারম্যান মার্কিন যুক্তরাষ্ট্র অনূর্ধ্ব-১৮ দলের হয়ে মার্কিন যুক্তরাষ্ট্রের বয়সভিত্তিক পর্যায়ে অভিষেক করেছিলেন। প্রায় ছয় বছর যাবত মার্কিন যুক্তরাষ্ট্রের বয়সভিত্তিক দলের হয়ে খেলার পর, তিনি ২০১৭ সালে মার্কিন যুক্তরাষ্ট্রের হয়ে আন্তর্জাতিক পর্যায়ে অভিষেক করেছেন; মার্কিন যুক্তরাষ্ট্রের জার্সি গায়ে তিনি এপর্যন্ত ৩৫ ম্যাচে ৩টি গোল করেছেন।

প্রারম্ভিক জীবন 
ওয়াকার ডোয়াইন জিমারম্যান ১৯৯৩ সালের ১৯শে মে তারিখে মার্কিন যুক্তরাষ্ট্রের লরেন্সভিলে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল 
জিমারম্যান কাতারে অনুষ্ঠিত ২০২২ ফিফা বিশ্বকাপের জন্য ২০২২ সালের ৯ই নভেম্বর তারিখে ঘোষিত মার্কিন যুক্তরাষ্ট্রের ২৬ সদস্যের চূড়ান্ত দলে স্থান পেয়েছেন।

পরিসংখ্যান

আন্তর্জাতিক

তথ্যসূত্র

বহিঃসংযোগ 

 
 
 
 

১৯৯৩-এ জন্ম
জীবিত ব্যক্তি
মার্কিন ফুটবলার
ফুটবল রক্ষণভাগের খেলোয়াড়
মার্কিন যুক্তরাষ্ট্রের আন্তর্জাতিক ফুটবলার
লস অ্যাঞ্জেলেস ফুটবল ক্লাবের খেলোয়াড়
২০২২ ফিফা বিশ্বকাপের খেলোয়াড়
২০২১ কনকাকাফ গোল্ড কাপের খেলোয়াড়
২০১৯ কনকাকাফ গোল্ড কাপের খেলোয়াড়
মেজর লিগ সকারের খেলোয়াড়
কনকাকাফ গোল্ড কাপ বিজয়ী খেলোয়াড়
ফুটবল সেন্ট্রাল ডিফেন্ডার
মার্কিন যুক্তরাষ্ট্রের আন্তর্জাতিক যুব ফুটবলার
২০২৪ গ্রীষ্মকালীন অলিম্পিকের ফুটবলার
২১শ শতাব্দীর মার্কিন পুরুষ ক্রীড়াবিদ
মার্কিন যুক্তরাষ্ট্রের অনূর্ধ্ব-২৩ আন্তর্জাতিক ফুটবলার
মার্কিন যুক্তরাষ্ট্রের অনূর্ধ্ব-২০ আন্তর্জাতিক ফুটবলার